Deltagere: Trine Jørgensen, Steen Nielsen, Dorthe Knudsen, Niels Paakjær Bech-Larsen, Pia Secher Jørgensen (suppleant) og Claus Stenum Jensen (referent)

Afbud: Henrik Christensen (suppleant)

1. **Gennemgang af økonomi og saldobalance for 2020**Økonomien kører efter budgettet.
Der var nogle tal, som Trine skal stille spørgsmål til hos Lou.
Grundfond og likvide beholdninger (der er en forskel på 600.000, som vi ikke kan forklare)
Gebyr ejerskifte 2019 på 2750 kr (hvad er det for en udgift?)
2. **Vedligeholdelse
Reparation af port nr. 10**
Garageporten i nr.10 har fået en lille kosmetisk skade, da en lejet bil kørte i frigear ind i porten. Anhængertrækket har lavet en lille bule. En reparation vil koste ca. 10.000 incl. moms. Beboers forsikring dækker ikke. Foreningens forsikring dækker, men vi har en selvrisiko på 6500 kr. som er meget i forhold til skadens størrelse, så vi besluttede ikke at udskifte porten/faget i porten.
**Kloak hos Kit og Ken**
Kloakken stopper til, og den har gjort det ofte. Det er vasken i køkkenet, som ikke har ordentligt afløb. Trine kontakter forsikringsselskabet (hus og grundejer) for at høre om vi kan bruge den.
Kit og Ken ringer selv til Romalt Maskinstation og får dem til at komme ud og rense afløbet.
**Igangsætning af murer**Vi har fået et tilbud på 25.000 for at reparere skaderne i forbindelse med portudskiftningerne + øvrige af beboerne anmeldte skader på mursten/fuger (Demming)
For at få den bedste pris vil Niels få endnu et tilbud fra Murermester Rønnov ApS (Per Rønnov)
**Plan for de større opgaver (vinduer og termostater)**Niels spørger Gas og vandmesteren Torben Rønnov om mulighed for at købe nye termostater til styring af gulvvarmen.
Trine finder rapport om energimærke frem. Hvilke anbefalinger var der på daværende tidspunkt.
Claus undersøger prisen på et nyt vindue (122 x 122), hvor der er ca. 100 stk. i vores 16 huse.
3. **Havedag lørdag den 26. september kl. 13.00 med grill bagefter
Opgaver**Et par sparkeplader på garagedøre afmonteres, så det kan konstateres om der er rådskader inde bagved pladerne.Placering af ”blomsterfelter” på fællesarealet. Disse felter skal desuden klargøres til lægning af blomsterløg. Vi lejer evt. en fræser til arbejdet i XL**.**Ukrudt bekæmpelse mellem fliserne**.
Gril til eftermiddag/aften**
Der bliver tilmelding til grillarrangement, som afholdes efter arbejdet. Trine laver indbydelse til havedagen
4. **Næste bestyrelsesmøde**Onsdag den 4. november kl. 19.30 hos Steen
5. **Eventuelt**Randers Kommune har sendt os et brev vedrørende lys i vores gadelamper. Efter påkørsel af en af vores gadelamper er kommunen blevet opmærksom på, at vi fejlagtigt har fået leveret strøm i gadelamperne gratis af kommunen. Vores vej er ikke en privat fællesvej, så vi skal fremover betale for belysning + installation af skillested mellem kommunens net og vores vej.
Trine undersøger sagen og vi finder en ordning.
Snerydningsordningen med Michael Pedersen fra Helsted anlæg fungerer stadig. Vi skal ringe om morgenen, hvis vejen skal ryddes.